ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষা বিভাগের জমিতে অবৈধ নির্মাণ ও জবরদখলের হদিশ পেতে কৃত্রিম বুদ্ধিমত্তা ভিত্তিক সফ্টওয়্যার উদ্ভাবন ডিজিডিই-এর
নয়াদিল্লি, ৪ জুলাই, ২০২২
উপগ্রহ ও চালক-বিহীন দূর নিয়ন্ত্রিত যান সংক্রান্ত প্রয়াসের শীর্ষ কেন্দ্র সিওই-এসইউআরভিইআই কৃত্রিম বুদ্ধিমত্তা ভিত্তিক একটি সফ্টওয়্যার উদ্ভাবন করেছে। এই সফ্টওয়্যারের সাহায্যে উপগ্রহ থেকে পাওয়া চিত্র ব্যবহার করে প্রতিরক্ষা বিভাগের অধীনস্থ জমিতে যেকোন পরিবর্তন, এমনকি সেখানে অবৈধ নির্মাণ ও জবরদখলের মতো ঘটনা স্বয়ংক্রিয়ভাবে হদিশ মিলবে। ন্যাশনাল ইন্সটিটিউট অফ ডিফেন্স এস্টেটস ম্যানেজমেন্টে ডাইরেক্টরেট জেনারেল ডিফেন্স এস্টেটস-এর পক্ষ থেকে সিওই-এসইউআরভিইআই গড়ে তোলা হয়েছে। এখানে সমীক্ষার কাজে সর্বাধুনিক প্রযুক্তি প্রয়োগ করা হচ্ছে। এরমধ্যে রয়েছে উপগ্রহ থেকে পাওয়া চিত্র, ড্রোন থেকে তোলা ছবি এবং জিও-স্পেশিয়াল উপকরণ। ভূমি ব্যবস্থাপনায় পারদর্শিতা এবং নগর পরিকল্পনার ক্ষেত্রে এগুলি অত্যন্ত কার্যকর উপাদান। উল্লেখ করা যেতে পারে, প্রতিরক্ষা মন্ত্রী শ্রী রাজনাথ সিং গত বছরের ১৬ ডিসেম্বর সেন্টার অফ এক্সলেন্স বা এসইউআরভিইআই উৎকর্ষ কেন্দ্রটি উদ্বোধন করেন।
জ্ঞান ভিত্তিক অংশীদার হিসেবে বিশাখাপত্তনমের ভাবা আণবিক গবেষণা কেন্দ্রের  সঙ্গে সহযোগিতায় এই সফ্টওয়্যারটি উদ্ভাবন করেছে সিওই-এসইউআরভিইআই। বর্তমানে এই সফ্টওয়্যার ন্যাশনাল রিমোট সেন্সিং সেন্টারে ব্যবহার করা হচ্ছে। বিভিন্ন সময়ে সংগৃহীত উপগ্রহ-চিত্র বিশ্লেষণ করে প্রতিরক্ষা বিভাগের জমিতে যেকোন ধরনের স্থায়ী বা অস্থায়ী পরিবর্তন যাচাই করে দেখা হয়।
৬২টি ক্যান্টনমেন্ট বা সেনা ছাউনিতে সিওই-এর পক্ষ থেকে এই সফ্টওয়্যার অ্যাপ্লিকেশন ব্যবহার করা হয়েছে। এমনকি সাম্প্রতিক সময়ে সংগৃহীত ছবির সঙ্গে আগের ছবির তুলনা করা হচ্ছে। এই সফ্টওয়্যারটি ক্যান্টনমেন্ট পর্ষদগুলির মুখ্য কার্যনির্বাহী আধিকারিকদের প্রতিরক্ষা বিভাগের জমিতে যেকোন ধরনের পরিবর্তন চিহ্নিত করতে সাহায্য করছে। শুধু তাই নয়, এই সফ্টওয়্যারটি আধিকারিকদের যেকোন ধরণের অবৈধ নির্মাণ বা জবরদখলের বিরুদ্ধে গৃহীত ব্যবস্থা সম্পর্কেও তথ্য দিচ্ছে। সেই সঙ্গে, এ ধরণের ঘটনায় কোনো ব্যবস্থা নেওয়া না হলে অবিলম্বে উপযুক্ত আইনী পদক্ষেপ গ্রহণেও তাদের সাহায্য করছে।
এখনও পর্যন্ত এই সফ্টওয়্যার ব্যবহার করে জানা গেছে যে, প্রতিরক্ষা বিভাগের জমিতে অবৈধভাবে ১ হাজার ১৩৩টি পরিবর্তনের নিরিখে ৫৭০টি ক্ষেত্রে ব্যবস্থা গ্রহণ করা হয়েছে। বাকি ৫৬৩টি ক্ষেত্রে ক্যান্টনমেন্ট পর্ষদগুলির পক্ষ থেকে আইনী ব্যবস্থা গ্রহণের পদক্ষেপ নেওয়া হয়েছে।
PG/BD/NS
(Visitor Counter : 92
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৭ কোটি ৭ লক্ষ ছাড়িয়েছে
১২-১৪ বছর বয়সীদের ২ কোটি ৫৩ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৩ হাজার ৪৩৩ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৩৮০
জাতীয় স্তরে সুস্থতার হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার ০.৪৩ শতাংশ
নয়াদিল্লি, ২১ এপ্রিল, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৭ কোটি ৭ লক্ষ ৮ হাজার ১১১।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ২ কোটি ৫৩ লক্ষ ৮৭ হাজার ৬৭৭টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে। এ পর্যন্ত ১৮-৫৯ বছর বয়সীদের ২ লক্ষ ৩৭ হাজার ২৭৯টি ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১০৪০৪৫৫৪
১০০১০২১৭
৪৬৪৫২২৫
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১৮৪১৪৬৩৩
১৭৫২৯০৩২
৭২৩৭৭১৮
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
২৫৩৮৭৬৭৭
১২৪৭২৯৮
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫৮০০৫৫৮৮
৪০৮৭৭০০৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫৫৩৭৭৪৭১
৪৭৪১৪৮২০৩
৫২০৮০
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০২৮৬৮১৭৫
১৮৭০৯৩৪৬১
১৮৫১৯৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২৬৮২৭৭৫৫
১১৬৫৪৭২২২
১৩৮৪৯৫৯৪
|
|
|
|
প্রিকশন ডোজ
|
|
২,৫৯,৬৯,৮১৬
|
|
মোট
|
|
|
|
১,৮৭,০৭,০৮,১১১
ধারাবাহিকভাবে নিম্নমুখী প্রবণতা অব্যাহত থেকে দেশে সুস্পষ্টভাবে করোনায় আক্রান্তের সংখ্যা বর্তমানে ১৩ হাজার ৪৩৩ হয়েছে, যা মোট আক্রান্তের ০.০৩ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৬ শতাংশ। দেশে গত ২৪ ঘণ্টায় সুস্থ হয়েছেন ১ হাজার ২৩১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ১৪ হাজার ৪৭৯।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ৩৮০ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৪৯ হাজার ১১৪টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৩ কোটি ৩৩ লক্ষ ৭৭ হাজার ৫২।
দেশে সাপ্তাহিক ও দৈনিক-ভিত্তিতে আক্রান্তের হার লাগাতার নিম্নমুখী। সাপ্তাহিক-ভিত্তিতে আক্রান্তের হার বর্তমানে ০.৪৩ শতাংশ। একইভাবে, দৈনিক আক্রান্তের হার দাঁড়িয়েছে ০.৫৩ শতাংশ।
CG/SS/SB
(Visitor Counter : 92
আইনওবিচারমন্ত্রক
ধর্ষণ এবং পক্সো আইনে নথিভুক্ত মামলাগুলির দ্রুত নিষ্পত্তির জন্য ১০২৩টি ফাস্ট ট্র্যাক বিশেষ আদালত স্থাপন করা হবে
নয়াদিল্লি, ০৯ জানুয়ারি, ২০২০
১২ বছরের কম বয়সী বালিকাদের ধর্ষণ এবং গণধর্ষণ সহ মহিলাদের ওপর এ ধরণের জঘন্য অপরাধের ঘটনাগুলি সমগ্র দেশের ভাবাবেগে গভীর প্রভাব ফেলেছে। এ ধরণের জঘন্য ঘটনাগুলিতে অভিযুক্তদের দ্রুত ও নির্দিষ্ট সময়ের মধ্যে যাবতীয় বিচার প্রক্রিয়া শেষ করার প্রয়োজনীয়তা দেখা দেয়। ধর্ষণ বা গণধর্ষণের মতো জঘন্য ও বর্বর ঘটনাগুলির মামলার বিচার ও নিষ্পত্তি প্রক্রিয়া ত্বরান্বিত করতে এবং আরও কঠোর আইন প্রণয়নের লক্ষ্যে ইউনিয়ন অফ ইন্ডিয়া ২০১৮ সালে ফৌজদারি  আইন কার্যকর করে।
কেন্দ্রীয় আইন ও বিচার মন্ত্রক মহিলাদের সুরক্ষা ও নিরাপত্তা সংক্রান্ত জাতীয় মিশনের অঙ্গ হিসাবে ফাস্ট ট্র্যাক বিশেষ আদালত গড়ে তোলার উদ্যোগ নিয়েছে। সেই অনুসারে, কেন্দ্রীয় সরকার ধর্ষণ ও পক্সো আইনে নথিভুক্ত জমে থাকা মামলাগুলির দ্রুত ও নির্দিষ্ট সময়ের মধ্যে নিষ্পত্তির জন্য ১ হাজার ২৩টি ফাস্ট ট্র্যাক বিশেষ আদালত স্থাপনের জন্য একটি কর্মসূচি গ্রহণ করেছে। দেশের বিভিন্ন হাইকোর্টে ২০১৮-র ৩১শে মার্চ পর্যন্ত এ ধরণের জমে থাকা মামলার সংখ্যা ১ লক্ষ ৬৬ হাজার ৮৮২। এছাড়াও, সুপ্রিম কোর্টের নির্দেশ অনুসারে, পক্সো আইনে নথিভুক্ত ১০০টিরও বেশি মামলা রয়েছে, এমন জেলায় ৩৮৯টি ফাস্ট ট্র্যাক বিশেষ আদালত গড়ে তোলার প্রস্তাব রয়েছে। গত সেপ্টেম্বর মাসেই সমস্ত রাজ্য সরকার ও কেন্দ্রশাসিত অঞ্চলের প্রশাসনকে এ ধরণের আদালত স্থাপনের ব্যাপারে কেন্দ্রীয় সরকারের কর্মসূচি সম্পর্কে অবহিত করা হয়েছে। এমনকি, কেন্দ্রীয় আইন ও ন্যায়-বিচার মন্ত্রী শ্রী রবিশঙ্কর প্রসাদ এ ধরণের আদালত দ্রুত চালু করা এবং জমে থাকা মামলাগুলির দ্রুত নিষ্পত্তির জন্য সব রাজ্যের মুখ্যমন্ত্রীদের চিঠি লিখে আবেদন জানিয়েছেন।
এখনও পর্যন্ত ৩১টি রাজ্য ও কেন্দ্রশাসিত অঞ্চলের মধ্যে ২৪টিতে ৩৫৪টি পক্সো আদালত সহ ৭৯২টি ফাস্ট ট্র্যাক বিশেষ আদালত স্থাপন করা হয়েছে। বাকি, রাজ্য ও কেন্দ্রশাসিত অঞ্চলগুলিতে এ ধরণের আদালত দ্রুত চালু করার ব্যাপারে সর্বাত্মক প্রয়াস চলছে। মহিলাদের জন্য নিরাপদ ও সুরক্ষিত বাতাবরণ সুনিশ্চিত করতে এবং জমে থাকা মামলাগুলির দ্রুত নিষ্পত্তি করে ন্যায়-বিচার দিতে কেন্দ্রীয় ন্যায়-বিচার দপ্তর হাইকোর্ট ও রাজ্য সরকারগুলিকে ফাস্ট ট্র্যাক আদালত গড়ে তুলতে প্রয়োজনীয় সহায়তা দিচ্ছে। ইতিমধ্যেই ১২টি রাজ্যে ২১৬টি পক্সো আদালত পুরোদমে চালু হয়েছে।
CG/BD/SB
(Visitor Counter : 186
প্রধানমন্ত্রীরদপ্তর
ভারতে কোভিড-১৯এর বিরুদ্ধে লড়াইয়ের ফল স্বরূপ টিকাকরণের সংখ্যা ৫০ কোটি ছাড়িয়ে গেছে: প্রধানমন্ত্রী
নতুন দিল্লি,৬আগস্ট,২০২১
প্রধানমন্ত্রী শ্রী নরেন্দ্র মোদী বলেছেন,টিকাকরণের সংখ্যা ৫০ কোটি ছাড়িয়ে গেছে, ভারতীয়দের প্রত্যাশায় এই সংখ্যা গড়ে উঠেছে এবং 'সকলকে বিনামূল্যে টিকাকরণ'এর আওতায় আমাদের নাগরিকদের টিকাদান সুনিশ্চিত করছে।
এক ট্যুইট বার্তায় প্রধানমন্ত্রী বলেছেন,
"ভারতে কোভিড-১৯এর বিরুদ্ধে লড়াইয়ে এই সংখ্যা অনুপ্রেরণা যোগায়।টিকাকরণের সংখ্যা ৫০ কোটি ছাড়িয়ে গেছে।আমাদের প্রত্যাশায় এই সংখ্যা গড়ে উঠেছে এবং # সকলকে টিকা,বিনামূল্যে টিকা-এর আওতায় আমাদের নাগরিকদের টিকাদান সুনিশ্চিত করছে।"
CG/SS
(
স্বরাষ্ট্র মন্ত্রক
ভারতে কোভিড-১৯ সংক্রমিত তবলিঘ জামাত কর্মীদের সনাক্ত করে, আলাদা ভাবে পৃথক নজরদারী ব্যবস্থায় রাখতে সরকার অঙ্গীকারবদ্ধ
নতুনদিল্লি, ৩১ মার্চ, ২০২০
তেলেঙ্গানায় তবলিঘ জামাত কর্মীদের মধ্যে কোভিড-১৯ এর সংক্রমণের খবর প্রকাশ্যে আসতেই কেন্দ্রীয় স্বরাষ্ট্র মন্ত্রক এদের বিষয়ে সমস্ত তথ্য সব রাজ্যকে জানিয়েছে। এই সব তবলিঘ জামাত কর্মীদের মধ্যে কয়েকজন বিদেশিও রয়েছেন।
তবলিঘ জামাত কর্মীদের চিহ্নিত করে, তাদের আলাদা ভাবে রেখে এবং পৃথক নজরদারীর কাজটি দ্রুত সম্পন্ন করতে প্রশাসন উদ্যোগী হয়েছে। কারণ এদের মধ্যে অনেকেরই সংক্রমিত হবার আশঙ্কা রয়েছে। কেন্দ্রীয় স্বরাষ্ট্র মন্ত্রক এই মর্মে সব রাজ্যের মুখ্য সচিব ও পুলিশের মহা নির্দেশকদের এবং দিল্লির পুলিশ কমিশনারকে চিঠি পাঠিয়েছে। ২৮ ও ২৯ মার্চ ডিআইবি-ও সব রাজ্যের পুলিশের মহা নির্দেশকদের এই মর্মে নির্দেশ পাঠিয়েছে।
ইতিমধ্যে দিল্লির নিজামুদ্দিনের মরকজে যে সব তবলিঘ জামাত কর্মী রয়েছেন, তাঁদের সকলের শারীরিক পরীক্ষার জন্য রাজ্য প্রশাসন ও পুলিশ ব্যবস্থা নিয়েছে। ২৯ মার্চ ১৬২ জন তবলিঘ জামাত কর্মীর শারীরিক পরীক্ষা হয়েছে। এদের পৃথক নজরদারী ব্যবস্থা অর্থাৎ কোয়ারেন্টাইনে পাঠানো হয়েছে। ইতিমধ্যেই নারেলা, সুলতানপুরী, বক্করওয়ালার কোয়ারেন্টাইন কেন্দ্র এবং এলএনজেপি, আরজিএসএস, জিটিবি, ডিডিইউ হাসপাতাল, ও ঝাজ্জর এইমসে ১৩৩৯জনকে পাঠানো হয়েছে। বাকিদের শরীরে কোভিড-১৯ সংক্রমিত হয়েছে কিনা তা পরীক্ষা করে দেখা হচ্ছে।
সাধারণত, তবলিঘ দলের সদস্য হয়ে যে সব বিদেশীরা ভারতে আসেন, তাঁরা সকলেই পর্যটক ভিসায় এদেশে ঢোকেন। স্বরাষ্ট্র মন্ত্রক থেকে জারী করা নির্দেশাবলীতে বলা আছে পর্যটক ভিসা নিয়ে যারা এদেশে আসবেন, তাঁরা ধর্মীয় কাজে যোগ দিতে পারবেন না। রাজ্য পুলিশ সব বিদেশী তবলিঘ জামাত কর্মীর ভিসা পরীক্ষা করে দেখবেন। কেউ যদি ভিসার শর্ত লঙ্ঘন করেন, তাহলে তাঁর বিরুদ্ধে ব্যবস্থা নেওয়া হবে।
প্রেক্ষাপট
দিল্লির নিজামুদ্দিনে তবলিঘ জামাতের সদর দপ্তর বা মরকজ রয়েছে। ধর্মীয় কারণে দেশের নানা প্রান্ত থেকে এবং বিদেশ থেকে ধর্মপ্রাণ মুসলমানরা এখানে জড়ো হন। কেউ কেউ তবলিঘের কারণে দেশের বিভিন্ন জায়গায় দল বেঁধে যান। সারা বছর ধরেই এই প্রক্রিয়া চলতে থাকে।
২১ মার্চ প্রায় ৮২৪ জন বিদেশী তবলিঘ জামাত কর্মী দেশের নানা প্রান্তে ধর্ম প্রচারের জন্য ঘুরে বেড়াচ্ছিলেন। এছাড়াও মরকজে প্রায় ২১৬ জন বিদেশী নাগরিক ছিলেন। সেই সময় ১৫০০ ভারতীয় তবলিঘ জামাত কর্মীও সেখানে ছিলেন। এরা ছাড়াও দেশের নানা প্রান্তে ধর্ম প্রচারের জন্য ২১০০ জন ভারতীয় তবলিঘ জামাত কর্মী সফর করছিলেন। ২৩ মার্চ প্রতিরোধমূলক নিয়ন্ত্রণ ব্যবস্থা বা লকডাউন জারী হওয়ায়, দিল্লিতে রাজ্য প্রশাসন ও পুলিশ নিজামুদ্দিন সংলঘ্ন এলাকায় তা কঠোরভাবে কার্যকর করে। এর ফলে তবলিঘের কাজকর্ম থেমে যায়।
ভারতে তবলিঘ জামাতের বিষয়ে জানতে হলে নীচের লিঙ্কে ক্লিক করুন
https://static.pib.gov.in/WriteReadData/userfiles/Tabligh%20activities%20in%20India.pdf
CG/CB
(Visitor Counter : 179
প্রতিরক্ষামন্ত্রক
ভারত ইলেক্ট্রনিক্স লিমিটেড বাতাস থেকে বিশুদ্ধ পানীয় জল উৎপাদনের একটি যন্ত্র বাজারে এনেছে
নয়াদিল্লি, ২১ ফেব্রুয়ারি, ২০১৯
রাষ্ট্রায়ত্ত প্রতিরক্ষা সংস্থা ভারত ইলেক্ট্রনিক্স লিমিটেড -এর উদ্যোগে বাতাস থেকে বিশুদ্ধ পানীয় জল সংগ্রহে একটি জেনারেটর আজ  ‘এরো ইন্ডিয়া, ২০১৯’-এ প্রদর্শন করা হচ্ছে। নবরত্ন এই প্রতিরক্ষা সংস্থা কর্তৃক তৈরি এই জেনারেটরটির উদ্বোধন করেন ভারতের সেনাবাহিনীর প্রধান জেনারেল বিপিন রাওয়াত। অনুষ্ঠানে, বিইএল-এর চেয়ারম্যান তথা ম্যানেজিং ডিরেক্টর শ্রী এম ভি গৌতমও উপস্থিত ছিলেন। বিইএল নির্মিত এই জেনারেটর থেকে পরিবেশের আর্দ্রতাকে কাজে লাগিয়ে সরাসরি বাতাস থেকে বিশুদ্ধ পানীয় জল উৎপাদন করা সম্ভব। যেহেতু, এমন দিন আর খুব দূরে নয়, যখন পৃথিবীর মধ্যে সবচেয়ে দামি জিনিস হিসেবে জলকে গণ্য করা হবে। অন্যদিকে, ভূগর্ভস্থ জলের ভাণ্ডারও যেভাবে দ্রুত ক্ষয়প্রাপ্ত হচ্ছে, তারই প্রেক্ষিতে বিইএল-এর এই যন্ত্রটি আগামীদিনে বিশেষ গুরুত্বপূর্ণ ভূমিকা নিতে পারে। এই যন্ত্র থেকে দৈনিক ৩০ লিটার, ১০০ লিটার, ৫০০ লিটার অথবা ১,০০০ লিটার পর্যন্ত জল পাওয়া সম্ভব। যন্ত্রটিকে এক জায়গায় রাখা যাবে এবং প্রয়োজনে অন্য জায়গায় সরিয়ে নিয়ে যাওয়াও সম্ভব। স্বাস্থ্যকেন্দ্র, স্কুল, কলেজ, অফিস, রেল স্টেশন, বাস স্ট্যান্ড, বিমানবন্দর, সমুদ্র বন্দর, সামরিক ছাউনি ও আবাসন এবং প্রত্যন্ত এলাকায় এই যন্ত্র ব্যবহার করে জল সরবরাহ করা যাবে।
CG/PB/DM
(Visitor Counter : 143
স্বাস্থ্যওপরিবারকল্যাণমন্ত্রক
কোভিড-১৯ বিষয়ক সাম্প্রতিক তথ্য
নতুন দিল্লি, ১৩ এপ্রিল, ২০২২
দেশব্যাপী টিকাকরণ অভিযানের আওতায় এপর্যন্ত ১৮৬.০৭ কোটি ডোজেরও বেশি টিকা দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১০ হাজার ৮৭০
মোট করোনা রোগীর ০.০৩ শতাংশ উপসর্গযুক্ত
করোনা থেকে সুস্থতার হার ৯৮.৭৬ শতাংশ
গত ২৪ ঘণ্টায় করোনা থেকে সুস্থ হয়েছেন ১ হাজার ৮১ জন। এই নিয়ে মোট করোনামুক্ত মানুষের সংখ্যা হল ৪ কোটি ২৫ লক্ষ ৫ হাজার ৪১০
গত ২৪ ঘণ্টায় করোনা আক্রান্ত হয়েছেন ১ হাজার ৮৮ জন
দৈনিক সংক্রমণের হার ০.২৫ শতাংশ
সাপ্তাহিক সংক্রমণের হার ০.২৪ শতাংশ
২৪ ঘণ্টায় ৪ লক্ষ ২৯ হাজার ৩২৩টি নমুনা পরীক্ষা করা হয়েছে। এই নিয়ে এপর্যন্ত মোট ৭৯.৪৯ কোটি নমুনা পরীক্ষা করা হল
CG/SD/SKD/
(Visitor Counter : 96
নীতিআয়োগ
অটল ইনোভেশন মিশন, নীতি আয়োগ ও ইউএনডিপি ইন্ডিয়া যৌথভাবে কম্যুনিটি ইনোভেটর ফেলোশিপের সূচনা করেছে
নয়াদিল্লি, ১১ ফেব্রুয়ারি, ২০২২
বিজ্ঞানে মহিলা ও নাবালিকাদের অংশগ্রহণের আন্তর্জাতিক দিবস উপলক্ষে ইনএনডিপি ইন্ডিয়ার সহযোগিতায় কম্যুনিটি ইনোভেটর ফেলোশিপ -এর সূচনা হয়েছে। সম্প্রদায়গতভাবে বিভিন্ন সমস্যার সমাধানের মধ্য দিয়ে স্থিতিশীল উন্নয়নের লক্ষ্যে বিশেষ গুরুত্ব আরোপ করে এই ফেলোশিপের সূচনা হয়েছে। এর মাধ্যমে দেশের যুবসম্প্রদায় সামাজবদ্ধভাবে বিভিন্ন বিষয়ে উদ্ভাবন করতে উৎসাহিত হবে। এক বছরের এই কর্মসূচিতে উৎসাহী উদ্ভাবকরা অটল ইনোভেশন মিশনের যে কোনও একটি অটল কম্যুনিটি ইনোভেশন সেন্টারে  প্রশিক্ষণ পাবেন। এই কর্মসূচির অঙ্গ হিসাবে স্থিতিশীল উন্নয়নের বিষয়ে সচেতনতা, বাণিজ্য দক্ষতা ও জীবনের বিভিন্ন ক্ষেত্রে ব্যবহৃত দক্ষতাকে প্রশিক্ষণের পর কাজে লাগানো যাবে। এসিআইসি-র মধ্য দিয়ে এক বছর ধরে নির্দিষ্ট বিষয়ের বাণিজ্যিক প্রয়োগ নিয়ে প্রশিক্ষণ দেওয়া হবে। এর ফলে, দেশের বিভিন্ন প্রান্তে নতুন শিল্পোদ্যোগের ভাবনা নিয়ে যুবসমাজ এগোতে পারবে । এই উপলক্ষে আয়োজিত অনুষ্ঠানে নীতি আয়োগের মুখ্য কার্যনির্বাহী আধিকারিক অমিতাভ কান্ত বলেন, যুবসম্প্রদায়ের মধ্যে উদ্ভাবনের মানসিকতা গড়ে তুলতে এটি অত্যন্ত গুরুত্বপূর্ণ পদক্ষেপ। এর মধ্য দিয়ে সম্প্রদায়গতভাবে বিভিন্ন সমস্যার সমাধান করা যাবে। নীতি আয়োগের ভাইস চেয়ারম্যান ডঃ রাজীব কুমার বলেন, এক বছরের এই ফেলোশিপের মাধ্যমে তরুণ উদ্ভাবকদের প্রয়োজনীয় পরিকাঠামো দেওয়া হবে। এর সাহায্যে তাঁরা শিল্প স্থাপনে উদ্যোগী হবেন। ইউএনডিপি-র ভারতের রেসিডেন্ট রিপ্রেসেন্টিটিভ মিঃ শোকো নোডা জানান, স্থিতিশীল উদ্ভাবনী পরিবেশ গড়ে তোলার জন্য যুবসম্প্রদায়কে আহ্বান জানানো হচ্ছে। তাঁরা তাঁদের দক্ষতার মাধ্যমে বিভিন্ন সমস্যার সমাধান করবেন। সরকার সুশীল সমাজ এবং বেসরকারি সংস্থাগুলির সঙ্গে অটল ইনোভেশন মিশন ও ইউএনডিপি একযোগে কাজ করার সিদ্ধান্ত নিয়েছে। নীতি আয়োগের অটল ইনোভেশন মিশনের মিশন ডায়রেক্টর ডঃ চিন্তন বৈষ্ণব বলেছেন, মূল্যবোধ, বিভিন্ন বিষয় নিয়ে ভাবনাচিন্তা করা এবং যাঁরা ভাবনাচিন্তা করবেন, তাঁদেরকে সাহায্য করা এই ফেলোশিপের উদ্দেশ্য। তরুণ উদ্ভাবকরা এর সাহায্যে এমন কিছু জানতে পারবেন, যার ফলে তাঁরা নতুন নতুন বিষয় সম্পর্কে ধারণা পাবেন।
স্থিতিশীল উন্নয়নের লক্ষ্যে এই ফেলোশিপের ব্যবস্থা করা হয়েছে। অটল কম্যুনিটি ইনোভেশন সেন্টার গঠন করে উদ্ভাবনের সংস্কৃতি গড়ে তোলা হবে। যার সাহায্যে, একটি সর্বাঙ্গীণ উদ্ভাবনমূলক পরিকাঠকামো তৈরি হবে। বর্তমানে দেশের ৯টি রাজ্যের ১২টি অটল কম্যুনিটি ইনোভেশন সেন্টার রয়েছে। আগামী দিনে এই সংখ্যা বৃদ্ধি করে ৫০টি করার পরিকল্পনা রয়েছে।
CG/CB/SB
(Visitor Counter : 104
প্রধানমন্ত্রীরদপ্তর
প্রধানমন্ত্রী বেঙ্গালুরুতে শ্রীনাদপ্রভু কেম্পেগৌড়ার ১০৮ ফুট উঁচু ব্রোঞ্জের মূর্তির আবরণ উন্মোচন করেছেন
নয়াদিল্লি, ১১ নভেম্বর, ২০২২
প্রধানমন্ত্রী শ্রী নরেন্দ্র মোদী আজ বেঙ্গালুরুতে শ্রীনাদপ্রভু কেম্পেগৌড়ার ১০৮ ফুট উঁচু ব্রোঞ্জের মূর্তির আবরণ উন্মোচন করেছেন। প্রধানমন্ত্রী প্রতিকৃতিতে পুষ্পার্ঘ্য নিবেদন করে পবিত্র জল অর্পণ করেন। তিনি একটি গাছের চারাও পুঁতেছেন।
বেঙ্গালুরু শহরের প্রতিষ্ঠাতা নাদপ্রভু কেম্পেগৌড়ার মূর্তি নির্মাণের মধ্য দিয়ে শহরের উন্নয়নে তাঁর অবদানকে স্বীকৃতি দেওয়া হল। এই মূর্তিটি নির্মাণ করেছেন স্ট্যাচু অফ ইউনিটির নির্মাতা রাম ভি সুতার। এটি তৈরি করতে ৯৮ টন ব্রোঞ্জ এবং ১২০ টন ইস্পাত ব্যবহৃত হয়েছে।
এক ট্যুইট বার্তায় প্রধানমন্ত্রী বলেছেন;
“বেঙ্গালুরু শহরের নির্মাণে শ্রী নাদপ্রভু কেম্পেগৌড়ার অবদান অনস্বীকার্য। দূরদর্শী এই মানুষটি জনকল্যাণকে অগ্রাধিকার দিতেন। বেঙ্গালুরুতে ‘স্ট্যাচু অফ প্রসপারিটি’র উদ্বোধন করে আমি নিজেকে সম্মানিত মনে করছি।”
অনুষ্ঠানে প্রধানমন্ত্রীর সঙ্গে কর্ণাটকের রাজ্যপাল শ্রী থাওয়ার চাঁদ গেহলট, মুখ্যমন্ত্রী শ্রী বাসব রাজ বোম্মাই এবং কেন্দ্রীয় মন্ত্রী শ্রী প্রহ্লাদ যোশী উপস্থিত ছিলেন।
PG/CB/NS
(
প্রধানমন্ত্রীরদপ্তর
আন্তর্জাতিক টেলি যোগাযোগ ইউনিয়নের মহাসচিব দরিন বোগদান-মার্টিন’এর সঙ্গে প্রধানমন্ত্রীর সাক্ষাৎ
নয়াদিল্লি, ২৪ মার্চ, ২০২৩
আন্তর্জাতিক টেলি যোগাযোগ ইউনিয়নের মহাসচিব দরিন বোগদান-মার্টিন’এর সঙ্গে সাক্ষাৎ করেছেন প্রধানমন্ত্রী শ্রী নরেন্দ্র মোদী। উন্নত এবং সুস্থায়ী ধরিত্রীর জন্য ডিজিটাল প্রযুক্তির ব্যবহার বাড়ানো নিয়ে উভয়ের মধ্যে বিস্তারিত আলোচনা হয়েছে।
শ্রীমতী দরিন বোগদান-মার্টিন’এর এক ট্যুইটের প্রত্যুত্তরে প্রধানমন্ত্রী ট্যুইট করে বলেন;
“@ITUSecGen দরিন বোগদান-মার্টিন’এর সঙ্গে সাক্ষাৎ হওয়ায় খুশি। উন্নত এবং সুস্থায়ী ধরিত্রীর জন্য ডিজিটাল প্রযুক্তির ব্যবহার বাড়ানো নিয়ে আমাদের বিস্তারিত আলোচনা হয়েছে।”
PG/AB/NS
(
যোগাযোগওতথ্যপ্রযুক্তিমন্ত্রক
সহজে ব্যবসা বাণিজ্যের লক্ষ্যে আরও একটি গুরুত্বপূর্ণ পদক্ষেপ হিসেবে অনিবার্য পরীক্ষণ সম্পর্কিত নিয়ামক ওভারল্যাপ প্রত্যাহার করা হয়েছে
নতুন দিল্লি, ৩০ এপ্রিল, ২০২২
কেন্দ্রীয় ইলেক্ট্রনিক্স ও তথ্য প্রযুক্তি মন্ত্রক ইলেক্ট্রনিক্স ও তথ্য প্রযুক্তি  আইন ২০১২ অনুযায়ী সুনির্দিষ্ট কিছু সামগ্রী, যেমন ল্যাপটপ, ওয়্যারলেস কি-বোর্ড, পিওএস যন্ত্র এবং অন্যান্য বৈদ্যুতিন সাজসরঞ্জামের ক্ষেত্রে বাধ্যতামূলক নথিভুক্তিকরণের কাজ করে থাকে।
টেলিযোগাযোগ দপ্তর ভারতীয় টেলিগ্রাফ  আইন ২০১৭ অনুযায়ী টেলিযোগাযোগের জন্য ব্যবহৃত উপকরণের বাধ্যতামূলক পরীক্ষা ও সংশায়ন নির্দিষ্ট করেছে। প্রযুক্তির ক্রমবর্ধমান প্রয়োগের ক্ষেত্রে কিছু কিছু পণ্য যেমন স্মার্ট ঘড়ি, স্মার্ট ক্যামেরা প্রভৃতির ক্ষেত্রে নিয়ন্ত্রণমূলক ওভারল্যাপের ঘটনা লক্ষ্য করা গেছে। এই প্রেক্ষিতে শিল্প সংস্থা ও শিল্প সংগঠনগুলির পক্ষ থেকে মন্ত্রকের কাছে একাধিকবার যোগাযোগ করা হয়েছে। শিল্প সংস্থা ও সংগঠনগুলির পক্ষ থেকে বলা হয়েছে যে, নতুন পণ্য সামগ্রী সময় মত বাজারে নিয়ে আসার ক্ষেত্রে নিয়ন্ত্রণমূলক বিধি এড়ানোর মত বিষয়টি ব্যবসার পরিপন্থী। এমনকি, এধরণের ঘটনার ফলে শিল্প সংস্থাগুলির উৎপাদন খরচও বৃদ্ধি পেয়েছে। টেলিযোগাযোগ দপ্তর এই বিষয়টি নিয়ে ইলেক্ট্রনিক্স ও তথ্য প্রযুক্তি মন্ত্রকের সঙ্গে আলোচনা করেছে এবং সমস্ত বিষয় খতিয়ে দেখার পর নিম্ন লিখিত কয়েকটি পণ্যের ক্ষেত্রে নিয়ন্ত্রণমূলক ব্যবস্থায় ছাড় দেওয়ার কথা ঘোষণা করা হয়েছে। এই পণ্য সামগ্রীগুলির মধ্যে রয়েছে - মোবাইল ইউজার ইক্যুইপমেন্ট / মোবাইল হ্যান্ডসেট ; সার্ভার; স্মার্ট ওয়াচ; স্মার্ট ক্যামেরা এবং পয়েন্ট অফ সেল মেশিন 
এ সম্পর্কিত গেজেট বিজ্ঞপ্তি যথা সময়ে জারি করা হবে।
CG/BD/AS/
(Visitor Counter : 109
অসামরিকবিমানপরিবহণমন্ত্রক
কোভিড -১৯ এর বিরুদ্ধে লড়াইকে জোরদার করে তুলতে লাইফলাইন উড়ানের বিমানগুলি ২,৮৭,০৬১ কিলোমিটার দীর্ঘ পথ অতিক্রম করেছে
নতুন দিল্লি, ১৯ এপ্রিল, ২০২০
লাইফলাইন উড়ানে এয়ার ইন্ডিয়া, এলায়েন্স এয়ার, বিমানবাহিনী ও বেসরকারী বিমান পরিবহন সংস্থার মোট ২৮৮টি বিমান চলাচল করছে। এর মধ্যে এয়ার ইন্ডিয়া এবং এলায়েন্স এয়ারের ১৮০টি বিমান রয়েছে। এ পর্যন্ত লাইফলাইন উড়ানের মাধ্যমে প্রায় ৪৭৯.৫৫ টন পণ্য সরবরাহ করা হয়েছে। লাইফলাইন উড়ানের বিমানগুলি ২,৮৭,০৬১ কিলোমিটার দীর্ঘ পথ অতিক্রম করেছে। কোভিড-১৯ এর বিরুদ্ধে লড়াইকে জোরদার করে তুলতে দেশের প্রত্যন্ত অঞ্চলে প্রয়োজনীয় চিকিৎসা সামগ্রী পরিবহণের জন্য লাইফলাইন উড়ানের মাধ্যমে বিমান চালানো হচ্ছে ।
১৮ এপ্রিল পর্যন্ত পবন হনসের হেলিকপ্টারগুলি ৬২৬৫ কিলোমিটার দূরত্ব অতিক্রম করে ১.৮৬ টন পণ্য পরিবহন করেছে। এর মধ্যে রাজ্য / কেন্দ্রশাসিত অঞ্চলের জন্য ডাক প্যাকেট সহ চিকিৎসা সরঞ্জাম, পরীক্ষার কিট, ব্যক্তিগত সুরক্ষামূলক সরঞ্জাম , মাস্ক, গ্লাভস সহ অন্যান্য সামগ্রী রয়েছে।
উত্তর পূর্বাঞ্চল, দ্বীপপুঞ্জ অঞ্চল এবং পার্বত্য রাজ্যগুলির দিকে বিশেষ নজর রেখে এই পরিষেবা চালানো হয়েছে। এয়ার ইন্ডিয়া এবং বিমানবাহিনীর বিমানগুলি জম্মু কাশ্মীর, লাদাখ, উত্তর পূর্বাঞ্চল এবং অন্যান্য দ্বীপ এলাকায় বিশেষ পরিষেবা দিচ্ছে।
স্পাইসজেট দেশের অভ্যন্তরে ২৪ মার্চ থেকে ১৮এপ্রিল পর্যন্ত ৪১০টি পণ্যবাহী বিমান চালিয়েছে। ইন্ডিগো ৩-১৮ এপ্রিল পর্যন্ত ৩১টি পণ্যবাহী বিমান চালিয়েছে।
আন্তর্জাতিক ক্ষেত্রে পূর্ব এশিয়ার দেশগুলির সঙ্গে বিমান সংযোগ স্থাপন করার পর সিওল, সাংহাই, হংকং ও গুয়াংঝ'র থেকে ২৪২ টন চিকিৎসা সামগ্রী সহ অন্যান্য সরজ্ঞাম নিয়ে আসা হয়েছে।
এয়ার ইন্ডিয়া গত সপ্তাহে কৃষি উড়ান কর্মসূচির আওতায়, মুম্বাই-ফ্রাঙ্কফুর্ট এবং মুম্বই-লন্ডনের মধ্যে দুটি কৃষিসামগ্রী বোঝাই উড়ান চালিয়েছে। মুম্বাই থেকে মৌসুমী ফল এবং শাকসব্জি নিয়ে গিয়ে, সাধারণ পণ্যসম্ভার নিয়ে ফিরিয়ে নিয়ে বিমানটি ফিরেছে। এয়ার ইন্ডিয়া ১৫ এপ্রিল দিল্লি-সেশেলস-মরিশাস-দিল্লির মধ্যে চিকিৎসা সরঞ্জাম সরবরাহের জন্য বেশ কয়েকটি বিমান পরিচালনা করেছে।
(CG/SS
গ্রামোন্নয়নমন্ত্রক
দেশে কোভিড-১৯ মোকাবিলায় জোড় কদমে কাজে নেমেছে এন আর এল এমস্বনির্ভর গোষ্ঠী
সচেতনতা বাড়াতে নয়া ঞ্জাপন পদ্ধতি কাজে লাগাচ্ছে স্বনির্ভর গোষ্ঠীর মহিলারা
নয়াদিল্লি, ১২ এপ্রিল, ২০২০
দীন দয়াল অন্ত্যোদয় যোজনা- ন্যাশনাল রুরাল লাইভলিহুড মিশনের আওতায় থাকাস্বনির্ভর গোষ্ঠীর ৬৩ লক্ষস্বনির্ভর গোষ্ঠীর প্রায় ৭ কোটি মহিলা সভ্য কোভিড-১৯ মোকাবিলায় জোড় কদমে কাজে নেমে পড়েছে। করোনা যোদ্ধা হিসাবে তারা বিভিন্ন গোষ্ঠীর মধ্যে নিরন্তর কাজ করে চলেছেন। এই সমস্ত গোষ্ঠীর সঙ্গে যুক্ত মহিলারা বছরভর নানা ধরণের সচেতনতা মূলক কাজ কিংবা দুর্যোগের সময় অথবা জীবিকা অন্বেষণের সন্ধানে নিজেদের কে জড়িয়ে রাখেন।
বর্তমানে এঁরা ব্যক্তিগত পরিষ্কার পরিচ্ছনতা, সামাজিক দূরত্ব বজায় রাখার প্রয়োজনীয়তা বজায় রাখার প্রয়োজনীয়তার কথা নানাভাবে মানুষের মধ্যে তুলে ধরছেন। কেন্দ্রীয় সরকার ও রাজ্য সরকারের তৈরি নানা দৃশ্য শ্রাব্য মাধ্যম ও অন্যান্য প্রচার মাধ্যমের সাহায্যে এই সংক্রমণ রোধে প্রয়োজনীয় ব্যবস্থা গ্রহণের বিষয় গুলি তুলে ধরা হচ্ছে। টেলিফোন কল, দেওয়াল লিখন, লিফলেট, সামাজিক মাধ্যম সহ একাধিক মাধ্যমকে হাতিয়ার করে প্রচার চালানো হচ্ছে। রেশন দোকান, বাজার- হাট অর্থাৎ যেখানে জনসমাগমের সুযোগ আছে সেখানেই এঁরা সচেতনতা সৃষ্টির লক্ষ্যে পদক্ষেপ গ্রহণ করছেন।
বিহারের স্বনির্ভর গোষ্ঠী ‘জীবিকা’র প্রায় দেড় লাখ সদস্য বাড়ী বাড়ী গিয়ে হাত ধয়ার প্রয়োজনীয়তা, পরিষ্কার পরিচ্ছনতা, কয়ারিন্টিন, আইসোলেশন ইত্ত্যাদি সম্পর্কে বোঝাচ্ছেন, তারা ইতিমধ্যেই এক লক্ষেরও বেশি লোকের ফোন নম্বর জোগাড় করেছেন এবং ‘মোবাইল বানী’ প্ল্যাটফর্মকে কাজে লাগিয়ে ভয়েস মেসেজ পাঠাচ্ছেন।
এরকমভাবেই বিভিন্ন রাজ্যের স্বনির্ভর গোষ্ঠী রঙ্গোলী তৈরি, হেল্প লাইন চালু করা, ভুল খবর ছড়ানো বন্ধ করা ইত্যাদি কাজ ও করছে।
CG/SDG
(
প্রধানমন্ত্রীরদপ্তর
পিটিআই-কে দেওয়া প্রধানমন্ত্রীর সাক্ষাৎকারের বয়ান
নয়াদিল্লি, ০৩ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদীর সাক্ষাৎকার নিয়েছে সংবাদ সংস্থা পিটিআই।
প্রধানমন্ত্রী ওই সাক্ষাৎকারের বয়ানটি একটি এক্স পোস্টে ভাগ করে নিয়েছেন।
প্রধানমন্ত্রী এক্স-এ পোস্ট করেছেন,
“এটা আমার পিটিআই-কে দেওয়া সাক্ষাৎকার যেখানে আমি বিভিন্ন বিষয়ে আমার ভাবনা ভাগ করে নিয়েছি, বিশেষ করে উল্লেখযোগ্য ভারতের জি২০ সভাপতিত্ব, দক্ষিণ বিশ্বের মুখে ভাষা দিতে আমাদের প্রয়াস, মানবকেন্দ্রিক উন্নয়নের ওপর জোর এবং আরও অনেক কিছু। https://pib.gov.in/PressReleasePage.aspx?PRID=1954471#:~:text=https%3A//www.ptinews.com/news/big%2Dstory/transcript%2Dof%2Dpti%2Ds%2Dexclusive%2Dinterview%2Dwith%2Dprime%2Dminister%2Dnarendra%2Dmodi/642493.html%22”
(AC/AP/NS
প্রধানমন্ত্রীরদপ্তর
ওনাম উপলক্ষে কেরলের মানুষের সঙ্গে একাত্বতা প্রকাশ করলেন প্রধানমন্ত্রী
নয়াদিল্লি, ২৫ আগস্ট, ২০১৮
প্রধানমন্ত্রী শ্রী নরেন্দ্র মোদী পবিত্র ওনাম উৎসব উপলক্ষে কেরলের মানুষের সঙ্গে একাত্বতা প্রকাশ করেছেন।
প্রধানমন্ত্রী বলেছেন, “বিগত কয়েকদিন ধরে কেরলের মানুষ যে প্রতিকূল পরিস্থিতির সম্মুখীন হয়েছেন, তা থেকে বেরিয়ে আসতে এবারের ওনাম উৎসব তাঁদেরকে শক্তি যোগাক। সমগ্র দেশ কেরলের পাশে রয়েছে এবং তাঁদের সমৃদ্ধি ও আনন্দের জন্য প্রার্থনা করছে”।
CG/BD/SB……
(Visitor Counter : 75
বিজ্ঞানওপ্রযুক্তিমন্ত্রক
বয়স্কদের স্বাস্থ্য পরিষেবা জোরদার করার পন্থা নিয়ে ভারত-জাপানের মধ্যে আলোচনা
নয়াদিল্লী, ৩ অক্টোবর, ২০২০
আন্তর্জাতিক বয়স্ক দিবস উদযাপনের লক্ষ্যে আয়োজিত একটি ওয়েবিনারে বয়স্ক ব্যক্তিদের স্বাস্থ্য পরিষেবা জোরদার করা, বয়স্ক মানুষদের নিয়ে নতুন ভাবনা, গবেষণা, প্রদর্শন এবং এগুলি রূপায়ণে দ্বিপাক্ষিক সহযোগিতার বিষয়ে ভারত এবং জাপানের বিশেষজ্ঞরা আলোচনা করলেন।
নয়া দিল্লির এইমস-এর ন্যাশনাল সেন্টার ফর এজিং-এর নোডাল অফিসার, গেরিয়াট্রিক দপ্তরের প্রাক্তন প্রধান অধ্যাপক এ বি দে বয়স্কদের স্বাস্থ্য পরিষেবায় জাতীয় কর্মসূচি, আয়ুষ্মান ভারতের মতো উদ্যোগের প্রসার এবং হু-র দীর্ঘমেয়াদী যত্নবিধির রূপায়ণের পরামর্শ দিলেন যাতে বয়স্ক মানুষদের স্বাস্থ্য পরিষেবা জোরদারে সাহায্য হয়।
ওয়েবিনারের আয়োজন করে ভারত সরকারের বিজ্ঞান ও প্রযুক্তি দপ্তর, টোকিও-য় ভারতীয় দূতাবাস এবং জাপান সরকারের অর্থনীতি, বাণিজ্য ও শিল্প মন্ত্রক। পয়লা অক্টোবর ২০২০ আন্তর্জাতিক বয়স্ক দিবসে এটির উদ্বোধন করেন জাপানে ভারতের রাষ্ট্রদূত শ্রী এস কে ভার্মা। জাপান সরকারের ক্যাবিনেট সচিবালয়ে স্বাস্থ্য এবং চিকিৎসা কৌশল বিষয়ক উপদেষ্টা ডঃ পাতসুইয়া কোন্ডো বলেন, মানুষের স্বাস্থ্য সুনিশ্চিত করলে জাতীয় সুরক্ষা সুনিশ্চিত হয়। তিনি শিক্ষা এবং বয়স্কদের প্রশিক্ষণের মাধ্যমে বয়েস সম্পর্কে সঠিক ধারণা দেওয়ার ওপর জোর দেন। একইসঙ্গে আন্তর্জাতিক স্বাস্থ্য পরিষেবা অর্জনে একসঙ্গে কাজ করতে দ্বিপাক্ষিক সম্পর্ক শক্তিশালী করার প্রয়োজনীয়তার কথা বলেন।
ইন্টারন্যাশনাল কো-অপারেশন ডিএসটি-র প্রধান শ্রী সঞ্জীব কে বার্ষণেয়ী বলেন, পুরো কাজটিকে গবেষণা এবং প্রয়োগ এই দু-ভাগে ভাগ করে ভারতে চিকিৎসা উৎকর্ষ অর্জনে দ্বিপাক্ষিক সম্পর্ক জোরদার করতে হবে।
টোকিও-য় ভারতীয় দূতাবাসের বিজ্ঞান ও প্রযুক্তি বিভাগের পরামর্শদাতা ডঃ উষা দীক্ষিত বলেন, দুই দেশের মিলিত একটি মডেল গবেষণায় নতুন দিক আবিষ্কারের সুযোগ এনে দেবে। পাশাপাশি সর্বস্তরে বয়স্ক মানুষদের সার্বিক স্বাস্থ্য পরিষেবা দিতে নকশা এবং বিজ্ঞান ও প্রযুক্তির উন্নয়নের প্রয়োজন আছে।
সীড ডিভিশনের প্রধান ডঃ দেবপ্রিয় দত্ত বয়স্ক মানুষদের স্বাস্থ্য এবং আর্থ-সামাজিক নিরাপত্তায় ভারত সরকারের নানা উদ্যোগের কথা তুলে ধরেন এবং বয়স্ক মানুষদের স্বাস্থ্য পরিষেবা নিয়ে গবেষণায় এবং সহযোগিতামূলক প্রযুক্তির একটি কাঠামো পেশ করেন।
ওয়েবিনারে উপস্থিত ছিলেন ভারত সরকারের টোকিওর ভারতীয় দূতাবাসের রাষ্ট্রদূত শ্রী সঞ্জয় কুমার ভার্মা, জাপান সরকারের অর্থনীতি, বাণিজ্য ও শিল্পমন্ত্রকের স্বাস্থ্য পরিষেবা শিল্প বিভাগের অধিকর্তা শ্রী তাকুমা ইনামোরা, ডঃ নীনা রায়না, ডঃ হিরোমাসা ওকায়াসু, এবং অধ্যাপক ওয়াই এস রাজন প্রমুখ। এছাড়াও ভারত এবং জাপানের বিভিন্ন ক্ষেত্রের বিশিষ্ট ব্যক্তিরা গোষ্ঠী-আলোচনায় অংশ নেন ভারত এবং জাপানের মধ্যে সহযোগিতার সম্ভাবনা খুঁজতে।
CG/AP /NS
(Visitor Counter : 132